نائیجیریا کی ایک مسجد میں خودکش دہشت گردانہ حملے

نائیجیریا کے شمال مشرقی صوبے آداماوا کی ایک مسجد میں خودکش دہشت گردانہ حملے میں کم سے کم پچاس افراد جاں بحق ہو گئے۔

خبر کا کوڈ: ۴۳۱۹۱۱

تاریخ: ۲۱ بهمن ۲۰۱۷ - ۲۰:۰۵

رسا نیوز ایجنسی کی رپورٹ کے مطابق نائیجیریا کے صوبہ آداماوا کی پولیس کے ترجمان نے منگل کو بتایا ہے کہ شہر موبی کے حملے دزالا کی مسجد میں ایک خود کش دہشت گردانہ حملے میں پچاس افراد جاں بحق ہو گئے۔

نائیجیریا کے صوبہ آداماوا کے ڈیزاسٹر منیجمنٹ کے سربراہ اور موبی شہر کی مقامی انتظامیہ کے سربراہ نے بتایا کہ یہ خود کش حملہ اس وقت ہوا جب لوگ مسجد میں صبح کی نماز باجماعت ادا کر رہے تھے۔

مقامی حکام نے حملے کی ذمہ داری دہشت گرد گروہ بوکوحرام پر عائد کی ہے۔

دو ہزار چودہ میں موبی شہر کو بوکوحرام کے قبضے سے آزاد کرائے جانے کے بعد سے اس شہر میں یہ پہلا دہشت گردانہ حملہ ہے۔/۹۸۹/ف۹۴۰/